Jakob en die ANC was ook ’n tweeling. Op ‘n kol. Maar Esau het Jakob (“One that takes by the heel”) aan die hak die wêreld ingesleep. Jakob was die mommy’s boy terwyl Esau verkies het om te jag en te moor. Hy was ook nooit tuis nie. Hy het die bestaande regime gedelg deur koning Nimrod te vermoor en sy klere aan te trek. Esau was nou in besit van die waardevolste eiendom wat ’n jagter kon geniet: mag. Jakob het tuisgebly met sy baie vroue en sommer baie meer kinders.
Tog is dit juis hy wat op ’n besondere manier Christelike waardes soos vergewensgesindheid, versoening, empatie met die kleines en swakkes, ensovoorts, beliggaam. Steeds nog, 21 jaar ná sy vrylating.
Miskien bied Zuma se uitlatings en die reaksie daarop ’n geleentheid tot selfondersoek aan die kant van die kerke.
’n Ernstige vraag oor die byeenkoms in Mthatha is waarom mense sulke droguitlatings toejuig. Is dit ’n aanklag teen die kerk oor wat ons mense leer, die soort evangelie wat ons verkondig, die gebrek aan toerusting om te kan onderskei tussen die kaf en die koring, ’n geprivatiseerde, burgerlike godsdiens wat mense weerloos laat teen die aanslag van die politici?
’n Ernstiger vraag is dalk of die kerke in hul ywer om God se saak te verdedig en die evangelie teen vergryp te beskerm, nie gevaar loop om die buitekant van die beker blink te vryf terwyl die roof aan die binnekant misgekyk word nie.